b'\n_START_ARTICLE_\nMassachusetts Institute of Technology\n_START_PARAGRAPH_\nAng Massachusetts Institute of Technology (MIT) ay isang pribadong unibersidad sa pananaliksik\xc2\xa0na matatagpuan sa\xc2\xa0Cambridge, estado ng Massachusetts, Estados Unidos. Itinatag noong 1861 bilang tugon sa mabilis na\xc2\xa0industriyalisasyon ng Estados Unidos, ginamit ng MIT ang modelo ng politeknikong unibersidad ng Europa\xc2\xa0at nagtuon sa pagtuturo sa laboratoryo sa larang ng gamiting agham at inhinyeriya. Ang mga mananaliksik ay nagtrabaho sa kompyuter, radar, at inertial guidance\xc2\xa0noong\xc2\xa0World War II at\xc2\xa0Cold War. Ang mga pananaliksik sa depensa pagkatapos ng digmaan ay may naiambag\xc2\xa0sa mabilis na pagpapalago ng kaguruan at kampus ng MIT sa ilalim ni\xc2\xa0James Killian. Ang kasalukuyang 168 acre (68.0\xc2\xa0ha)\xc2\xa0na kampus ay nabuksan noong 1916 at nag-extend ng paglipas ng 1 mile (1.6\xc2\xa0km) sa kahabaan ng hilagang pampang ng Charles River basin._NEWLINE_Ang Instituto ay kilala para sa mga pananaliksik at pag-aaral sa pisikal na agham at inhinyeriya, at mas kamakailan-lamang sa biyolohiya, ekonomika, lingguwistika, at pamamahala. Ito ay madalas na binanggit bilang isa sa mga nangungunang unibersidad sa daigdig.\xc2\xa0_NEWLINE_85 Nobel laureates, 52 National Medal of Science recipients, 65 Marshall Scholars, 45 Rhodes Scholars, 38 MacArthur Fellows, 34 mga astronaut, 19 Turing award winners, 16 Punong\xc2\xa0Siyentipiko ng US Air Force at 6 Fields Medalists ay nagmula sa MIT. Ang paaralan ay may \xc2\xa0malakas na kulturang entrepreneurial, at ang mga pinagsama-samang kita ng mga kumpanya itinatag ng MIT alumni ay ranggo ay maituturing na ikalabing pinakamalaking ekonomiya sa mundo.'